หุ้น,น้ำมันสหรัฐปิดพุ่งแรง/ทองลง
หุ้นดาวโจนส์ปิดบวกแรง 351.82 จุด ด้านราคาน้ำมันพุ่ง 1.78 ดอลลาร์ ขณะที่ทองคำลดลง 2.90 ดอลลาร์
28 ธ.ค. 2564

ดัชนีเฉลี่ยอุตสาหกรรมดาวโจนส์ปิดที่ 36,302.38 จุด เพิ่มขึ้น 351.82 จุด หรือ +0.98%, ดัชนี เอสแอนด์พี 500 ปิดที่ 4,791.19 จุด เพิ่มขึ้น 65.40 จุด หรือ +1.38% และดัชนี แนสแดคปิดที่ 15,871.26 จุด เพิ่มขึ้น 217.89 จุด หรือ +1.39%ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อวันที่ 27 ธ.ค. ขณะที่ดัชนี เอสแอนด์พี 500 ปิดทำนิวไฮ หลังจากบริษัทมาสเตอร์การ์ด อิงค์เปิดเผยรายงานว่า ยอดค้าปลีกของสหรัฐในช่วงเทศกาลตั้งแต่วันที่ 1 พ.ย.จนถึงวันที่ 24 ธ.ค. ปรับตัวขึ้น 8.5% โดยได้แรงหนุนจากยอดขายสินค้าทางออนไลน์ที่พุ่งขึ้นอย่างแข็งแกร่งถึง 11% และจากการที่ร้านค้าต่าง ๆ เสนอโปรโมชั่นให้กับลูกค้าในช่วงเทศกาลนอกจากนี้ ตลาดยังได้แรงหนุนจากผลการศึกษาของแอฟริกาใต้ อังกฤษ และสกอตแลนด์ซึ่งต่างก็บ่งชี้ว่า ผู้ที่ติดเชื้อโควิด-19 สายพันธุ์โอมิครอนมีความเสี่ยงน้อยในการเข้ารับการรักษาตัวในโรงพยาบาล เมื่อเทียบกับผู้ที่ติดเชื้อไวรัสโควิด-19 สายพันธุ์อื่นสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกุมภาพันธ์ เพิ่มขึ้น 1.78 ดอลลาร์ ปิดที่ 75.57 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกุมภาพันธ์ เพิ่มขึ้น 2.46 ดอลลาร์ ปิดที่ 78.60 ดอลลาร์ต่อบาร์เรล ขานรับคาดการณ์ที่ว่า การแพร่ระบาดของไวรัสโควิด-19 สายพันธุ์โอมิครอนจะไม่ส่งผลกระทบรุนแรงต่อเศรษฐกิจและความต้องการใช้น้ำมันทั่วโลกในปีหน้าราคาทองคำโคเม็กซ์งวดส่งมอบเดือนกุมภาพันธ์ ลดลง 2.90 ดอลลาร์ ปิดที่ 1,808.80 ดอลลาร์ต่อออนซ์